T. P. - Tsjrezvytsjajnoje proissjestvije

T.P. - Tsjrezvytsjajnoje proissjestvije (originaltittel: Ч. П. — Чрезвычайное происшествие) er en sovjetisk film fra 1958, regissert av Viktor Ivtsjenko.

Handling 
Historien er lagt til 1954. Det sovjetiske tankskipet «Poltava» som reiser med parafin til Kina, blir overtatt av Kuomintang. I tillegg blir Raiskiy anklaget for å ha drept en av soldatene ved et uhell (men det viser seg senere at soldaten fremdeles er i live) og under dette påskuddet begynner Kuomintang å lete etter «drapsmannen» om bord på Poltava, og bruker denne hendelsen som en av årsakene til å holde tilbake skipet. Skipet, med mannskap, blir deretter sendt til Taiwan, og mannskapet blir i begynnelsen eksepsjonelt godt behandlet.

Mannskapet blir innlosjert i en luksuriøs villa, og får god mat og drikke. Men når overtalelse ikke fungerer på dem, begynner de å ta i bruk forskjellige andre tiltak. Deriblant konsentrasjonsleir, og undertrykkelse. Noen av dem kommer hjem etter bare noen få måneder, andre bli værende der i mange år, og en del kommer aldri tilbake til hjemlandet i det hele tatt.

Skuespillere 
 Mikhail Kuznetsov som Anton Kovalenko
 Alexander Anurov som Leonid Kalugin
 Vyacheslav Tikhonov som Victor Rayskiy
 Taisiya Litvinenko somRita Voronkovа
 Giuli Chokhonelidze som Javakheti
 Dmitri Kapka som Kharitonenko
 Vladimir Rudin som Ivan Frolov.
 Paul Usovnichenko som Nikolai Sakharov
 Vladimir Dalsky som Fang
 Vladimir Uan-Zo-Li som Gao
 Alexander Tolstoy som Doronin.
 Eugene Baliev som Sokolov
 Alexander Barushnoy som en fransk ambassadør
 Vladimir Volchik som en amerikansk offiser

Referanser

Eksterne lenker 

Sovjetiske filmer
Filmer fra 1958